5 ຄົນ ​ເສຍ​ຊີ​ວິດ ຢູ່​ອິນ​ເດຍ ໃນ​ຂະ​ນະ​ທີ່​ມີ​ການ​ປະ​ທ້ວງ ຕໍ່ຕ້ານ​ກົດ​ໝາຍ​ສັນ​ຊາດ ສະ​ບັບ​ໃໝ່ ດຳ​ເນີນ​ຕໍ່​ໄປ
ການ​ປະ​ທ້ວງຢູ່​ອິນ​ເດຍ ​ບັດ​ນີ້​ໄດ້​ຢູ່​ໃນ​ອາ​ທິດ​ທີ​ສອ​ງ ແລະໄດ້​ເອົາ​ຊີ​ວິດ 13 ຄົນ ໃນ​ຂະ​ນະ​​ທີ່ຝູງ​ຊົນໜາ​ແໜ້ນ ​ບາງ​ເທື່ອ​ ພາ​ກັນຫັນເຂົ້າ​ສູ່​ຄວາມ​ຮຸນ​ແຮງ.
ການປະທ້ວງຢູ່ໃນອິນເດຍ ຕ້ານກົດໝາຍສັນຊາດໃໝ່ ໄດ້ອ້າງເອົາຊີວິດຫ້າຄົນໃນວັນ ສຸກວານນີ້ ໃນຂະນະທີ່ຫຼາຍພັນຄົນທ້າທາຍຕໍ່ການຫ້າມບໍ່ໃຫ້ສາທາລະນະເຕົ້າໂຮມກັນ ແລະໄດ້ປະທະກັບຕຳຫຼວດ ເຖິງແມ່ນວ່າພວກເຈົ້າໜ້າທີ່ໄດ້ປິດອິນເຕີແນັດລົງຢູ່ໃນ ຫຼາຍໂຕເມືອງ ແລະໄດ້ກັກຂັງຫຼາຍຮ້ອຍຄົນ ການປະທ້ວງບັດນີ້ໄດ້ຢູ່ໃນອາທິດທີສອງ ໄດ້ເອົາຊີວິດ 13 ຄົນ ໃນຂະນະທີ່ຝູງຊົນ ໜາແໜ້ນບາງເທື່ອພາກັນຫັນເຂົ້າສູ່ຄວາມຮຸນແຮງ ໃນວັນສຸກວານນີ້ ຕຳຫຼວດໄດ້ຍິງແກັສນ້ຳຕາ ແລະໃຊ້ປືນນ້ຳເພື່ອຄວບຄຸມພວກປະ ທ້ວງທີ່ໂກດແຄ້ນ ຢູ່ທາງພາກເໜືອລອງລັດອຸຕຕາຣ ປຣາແດັສ ແລະຢູ່ໃນນະຄອນ ຫຼວງນິວເດລີ ຫ້າຄົນໄດ້ເສຍຊີວິດໃນຄວາມຮຸນແຮງ ທີ່ໄດ້ລົບກວນຢູ່ໃນຫຼາຍເມືອງຂອງລັດອຸຕຕາຣ ປຣາແດັສ ບ່ອນທີ່ຝູງຊົນພາກັນແກວ່ງກ້ອນຫີນປະທະກັບຕຳຫຼວດ ແລະຈູດລົດ ແລະ ປ້ອມຍາມຕຳຫຼວດ ລັດທີ່ມີປະຊາກອນຊາວມຸສລິມຫຼວງຫຼາຍ ເປັນບ່ອນເຫດການທີ່ ຕືງຄຽດລະຫວ່າງຊາວມຸສລິມ ແລະຮິນດູ ຢູ່ນະຄອນຫຼວງນິວເດລີ ຫຼາຍພັນຄົນໄດ້ພາກັນເຕົ້າໂຮມກັນຫຼັງຈາກພວກສູດມົນພາ ກັນຢູ່ຕາມຮ່ອມແຄບຖະໜົນ ຢູ່ນອກວັດໃຫຍ່ຂອງເມືອງ ຈາມາ ມາສຈິດ (Jama Masjid) ພາກັນຮ້ອງໂຮ “ຍ້າຍໂມດີອອກ” ແລະຮຽກຮ້ອງໃຫ້ລັດຖະບານລົບລ້າງ ກົດໝາຍ ໃນຂະນະທີ່ຕຳຫຼວດ ແລະທະຫານບ້ານພາກັນຢືນເບິ່ງ ຈຳນວນນຶ່ງພາກັນໂບກທຸງອິນເດຍ ແລະປ້າຍທີ່ຂຽນວ່າ “ຮັກສາລັດຖະທຳມະນູນ” ໃນຂະນະທີ່ຄົນອື່ນໆພາກັນຖືປ້າຍທີ່ອ່ານວ່າ “ຈະບໍ່ມີຄວາມຮຸນແຮງ ຈະບໍ່ມິດງຽບ ” ສ່ວນໃຫຍ່ເປັນການເດີນປະທ້ວງທີ່ສະງົບ ເຖິງຢ່າງໃດກໍດີ ໄດ້ມີການລົບກວນໃນ ຕອນຄ່ຳ ເວລາພວກປະທ້ວງຈຳນວນນຶ່ງໄດ້ພາກັນແກວ່ງກ້ອນຫີນ ແລະຈູດລົດຢູ່ ນອກຫ້ອງການຕຳຫຼວດ ເຮັດໃຫ້ພວກເຈົ້າໜ້າທີ່ສີດປືນນ້ຳໃສ່ຝູງຊົນ ຫຼາຍສິບຄົນ ໄດ້ຮັບບາດເຈັບ ຢູ່ນອກມະຫາວິທະຍາໄລຈາເມຍ ມິລເລຍ ອິສລາເມຍ (Jamia Millia Islamia) ໃນນະຄອນຫຼວງນິວເດລີ ພວກນັກສຶກສາພາກັນຮ້ອງໂຮ ເລີ້ມໂຄສະນາເກັບກຳ ເອົາລາຍເຊັນ ຮຽກຮ້ອງໃຫ້ລົບລ້າງກົດໝາຍ